|  |  |
| --- | --- |
| ГРБОВИ ЗА МЕМОРАНДУМ | Република Србија  Аутономна покрајина Војводина  **Покрајински секретаријат за**  **социјалну политику, демографију**  **и равноправност полова**  Булевар Михајла Пупина 16, 21000 Нови Сад  Т: +381 21 487 4624 Ф: +381 21 456 586  [pssp@vojvodina.gov.rs](mailto:pssp@vojvodina.gov.rs) |

|  |  |  |
| --- | --- | --- |
|  | БРОЈ: 139-404-62/2017-05-4 | ДАТУМ: 09.05.2017. |

На основу члана 55. став 1. тачка 2., члана 57. став 1. и члана 60. став 1. тачка 2., а у вези са чланом 39. став 5. Закона о јавним набавкама («Службени гласник РС» бр.124/2012, 14/2015 и 68/2015 ) и Одлуке о покретању поступка јавне набавке мале вредности број: 139- 404-62/2017-05-1 од 05.05. 2017. године (Ред.бр. ЈН МВ 1.2.5./2017)

**ПОКРАЈИНСКИ СЕКРЕТАРИЈАТ ЗА СОЦИЈАЛНУ ПОЛИТИКУ, ДЕМОГРАФИЈУ И РАВНОПРАВНОСТ ПОЛОВА**

**објављује**

**ПОЗИВ ЗА ПОДНОШЕЊЕ ПОНУДЕ У ПОСТУПКУ ЈАВНЕ НАБАВКЕ МАЛЕ ВРЕДНОСТИ**

**РЕД.БР ЈН МВ 1.2.5./2017**

**1) Назив, адреса и интернет страница наручиоца:**

Република Србија - Аутономна покрајина Војводина **–** Покрајински секретаријат за социјалну политику, демографију и равноправност полова, 21000 Нови Сад, Булевар Михајла Пупина бр.16., ПИБ: 109600842, Матични број: 08961441, Шифра делатности: 8411.

Интернет страница наручиоца: [www.socijalnapolitika.vojvodina.gov.rs](http://www.socijalnapolitika.vojvodina.gov.rs)

**2) Врста наручиоца**:

Орган државне управе.

**3) Врста поступка јавне набавке:**

Поступак јавне набавке мале вредности.

**4) За добра и услуге: опис предмета набавке, назив и ознака из општег речника набавке.**

Предмет јавне набавке је набавка услуга - Организација и спровођење обука за унапређење квалитета рада и услуга које се пружају женама у ситуацији насиља у надлежним институцијама и организацијама, обликован у више посебних истоврсних целина (партија) од 1) до 5).

Назив и ознака из општег речника набавке:

80500000 -9 - услуге обуке

**5) Број партија уколико се предмет обликује у више партија:**

Предмет набавке је обликован у 5 (пет) партија:

Партија 1 – Обука о поступању институција у заштити од насиља над женама у породици и партнерским односима

Општи речник набавке: 80500000-9 – услуге обуке

Партија 2- Обука о повезаности насиља према женама и злостављања деце

Општи речник набавке: 80500000-9 – услуге обуке

Партија 3 - Обука о процени и управљању безбедносним ризицима у ситуацији насиља у партнерским односима у породици

Општи речник набавке: 80500000-9 – услуге обуке

Партија 4- Обука за преовладавање професионалног стреса професионалаца ангажованих у директном раду са жртвама насиља

Општи речник набавке: 80500000-9 – услуге обуке

Партија 5- Обука за пружање подршке за организовање и спровођење конференције случаја насиља над женама у породици и партнерским односима

Општи речник набавке: 80500000 -9– услуге обуке.

**6)Уговор о јавној набавци је резервисан за установе, организације или привредне субјекте за радно оспособљавање, професионалну рехабилитацију и запошљавање инвалидних лица:**

Ова јавна набавка **није резервисана** за установе, организације или привредне субјекте за радно оспособљавање, професионалну рехабилитацију и запошљавање инвалидних лица, сходно члану 8. Закона о јавним набавкама («Службени гласник РС» бр. 124/2012, 14/2015 и 68/2015)

**7) Критеријум, елементи критеријума за доделу уговора:**

Критеријум за доделу уговора је **најнижа понуђена цена за свих пет партија.**

**8)Начин преузимања Конкурсне документације, односно интернет адреса где је Конкурсна документација доступна:**

Конкурсна документација за предметну набавку може се преузети са Портала јавних набавки <http://portal.ujn.gov.rs/> и на интернет адреси Наручиоца [www.socijalnapolitika.vojvodina.gov.rs](http://www.socijalnapolitika.vojvodina.gov.rs)

Заинтересовани понуђачи Конкурсну документацију могу преузети и тако што ће доставити писмени захтев Наручиоцу на e-mail адресу: [aleksandra.vladusa@vojvodina.gov.rs](mailto:aleksandra.vladusa@vojvodina.gov.rs)

**9)Начин подношења понуда и рок:**

Понуде са припадајућом документацијом подносе се у затвореној коверти (пошиљки) на адресу Наручиоца:

Покрајински секретаријат за социјалну политику, демографију и равноправност полова, Нови Сад, Булевар Михајла Пупина бр.16., са обавезном назнаком на лицу коверте (пошиљке): «НЕ ОТВАРАТИ – понуда за ЈН МВ 1.2.5./2017 услуга - Организација и спровођење обука за унапређење квалитета рада и услуга које се пружају женама у ситуацији насиља у надлежним институцијама и организацијама, обликована у више посебних истоврсних целина (партија) од 1) до 5) , Партија \_\_\_\_» поштом или лично преко писарнице покрајинских органа. На полеђини коверте (пошиљке) обавезно навести назив и адресу понуђача, број телефона и име особе за контакт.

Понуда се подноси на Обрасцу понуде, који је саставни део Конкурсне документације, јасна и недвосмислена, откуцана или написана неизбрисивим мастилом и оверена печатом и потписом од стране овлашћеног лица понуђача.

Понуђач је у обавези да у понуди наведе све тражене податке на Обрасцу понуде, да исту потпише и овери.

Рок за подношење понуде је **19.05. 2017. године до 10,00 часова.**

Благовременом ће се сматрати све понуде које стигну на адресу Наручиоца (буду примљене у писарницу Наручиоца) **до 19.05. 2017. године до 10,00 часова**.

Неблаговремене понуде неће бити разматране и неотворене ће се вратити понуђачу.

**10) Место и време отварања понуда**:

Отварање понуда обавиће се у просторијама Наручиоца у Новом Саду, Булевар Михајла Пупина бр.16., II спрат, канцеларија бр. 48. дана **19.05.2017. године у 10.30 часова**. Отварање понуда је јавно.

**11) Услови под којима представници понуђача могу учествовати у поступку отварања понуда:**

Представници понуђача могу учествовати у поступку отварања понуда уз прилагање писменог овлашћења за лице које ће присуствовати отварању понуда. Писмено овлашћење, тј. пуномоћ се сачињава у 2 истоветна примерка од којих се један примерак предаје Служби обезбеђења а један примерак Комисији пре отварања понуда. Уколико представник понуђача нема писмено овлашћење за учешће у поступку, исти ће имати статус опште јавности.

**12) Рок за доношење Одлуке о додели уговора:**

Рок за доношење Одлуке о додели уговора је 8 дана од дана отварања понуда.

Наручилац задржава право да:

-додели уговор једном понуђачу зависно од повољности понуде

-обустави поступак јавне набавке:

- уколико нису испуњени услови за за доделу уговора,

- из објективних и доказивих разлога, који се нису могли предвидети у време покретања поступка и који онемогућавају да се започети поступак оконча или услед којих је престала потреба Наручиоца за предметном јавном набавком због чега се неће понављати у току исте буџетске године, односно у наредних шест месеци.

**13) Лице за контакт:**

Aлександра Владуша, самостални саветник за материјално-финансијске послове, телефон 021/487-44-04.

e-mail: [aleksandra.vladusa@vojvodina.gov.rs](mailto:aleksandra.vladusa@vojvodina.gov.rs)